गोवा: कांग्रेस से BJP में आए तीन विधायकों समेत चार नए मंत्री बन सकते हैं प्रमोद सावंत सरकार में  
कांग्रेस के तीन असंतुष्ट विधायक समेत चार विधायक बन सकते हैं मंत्री 
हालही में पार्टी में शामिल हुए नेताओंं ने अमित शाह से की थी मुलाकात
जीएफपी के सभी तीन मंत्रियों को हटाने की संभावना: सूत्र
उच्चतम न्यायालय के फरवरी 2018 में दिए आदेश के बाद से गोवा में खनन पर रोक लगी हुई है. बैठक शुक्रवार शाम को राष्ट्रीय राजधानी में होगी. केंद्रीय मंत्री शाह और केंद्रीय खनन मंत्री प्रह्लाद जोशी बैठक में शामिल होंगे. भाजपा के एक शीर्ष सूत्र ने बताया कि 10 बागी कांग्रेस विधायकों में से तीन और विधानसभा के उपाध्यक्ष माइकल लोबो शनिवार को मंत्री पद की शपथ लेंगे.
उन्होंने उन तीन बागी कांग्रेस विधायकों के नाम नहीं बताए जिन्हें मंत्री पद मिलेगा. लोबो से संपर्क करने पर उन्होंने पुष्टि की कि वह और तीन अन्य विधायक सावंत के नेतृत्व वाले मंत्रिमंडल में शामिल होंगे. सूत्रों ने बताया कि लोबो ने 10 कांग्रेस विधायकों को पार्टी में शामिल होने के लिए राजी किया था.
उन्होंने बताया कि नए विधायकों को मंत्रिमंडल में शामिल करने के लिए सावंत चार मंत्रियों को हटाएंगे जिनमें से ज्यादातर भाजपा के सहयोगी दल के सदस्य हैं. सावंत ने बृहस्पतिवार को पीटीआई-भाषा से बातचीत में बताया कि मंत्रिमंडल में गठबंधन सहयोगियों की किस्मत पर फैसला गोवा लौटने के बाद लिया जाएगा.
बहरहाल, सूत्रों ने बताया कि गोवा फॉरवर्ड पार्टी (जीएफपी) के सभी तीन मंत्रियों को हटाने की संभावना है. साथ ही निर्दलीय विधायक और राजस्व मंत्री रोहन खुंटे को भी हटाने की संभावना है. जीएफपी के तीन मंत्रियों में उसके अध्यक्ष और उप मुख्यमंत्री विजय सरदेसाई, विनोद पालेकर और जयेश सालगांवकर शामिल है.
कावलेकर के साथ जो विधायक भाजपा में शामिल हुए हैं वह अतानासियो मोन्सेराते, जेनिफर मोन्सेराते, फ्रांसिस सिल्वेरा, फिलिप नेरी रॉड्रिग्स, सी डियाज, विल्फ्रेड डीसा, नीलकांत हलारंकार, इसिडोर फर्नांडीज और एंटोनियो फर्नांडीज हैं.(इनपुट:भाषा)